laion/Wikipedia-Exotic huggingface dataset:
Klára Issová

Klára Issová (mõnikord ka Klára Issa; sündinud 26. aprillil 1979 Prahas) on Tšehhi filmi- ja teatrinäitleja. Klára Issová ema on tšehhi rahvusest, isa Michel Issa on Süüria filmilavastaja, kes on lõpetanud Praha Etenduskunstide Akadeemia filmi- ja televisiooniteaduskonna. Osalemist näiteringis alustas ta juba kuueaastaselt. 1999. aastal lõpetas ta Praha konservatooriumi muusika ja näitekunsti erialal. Konservatooriumi lõpetamise järel on ta olnud teatri Divadlo pod Palmovkou näitleja. Esimest korda mängis Klára Issová telefilmis 1994. aastal. Esimene filmiroll oli 1995. aastal. 1997. aastal sai ta auhinna Tšehhi lõvi parima naiskõrvalosa kategoorias. Tänu heale inglise keele oskusele on ta mänginud ka mitmetes välismaa filmides ja teleseriaalides. Klára Issová Česko-Slovenská filmová databáze. Vaadatud 21. aprillil 2024 Klára Issová Filmová databáze FDb.cz. Vaadatud 21. aprillil 2024 Klára Issová andmekogus IMDb (inglise)
Anioon

Anioon on negatiivse elektrilaenguga ioon. Elektriväljas liiguvad anioonid anoodile (positiivsele elektroodile). Aatomi või ühendi negatiivne elektrilaeng tuleneb normaalsest suuremast arvust elektronidest ehk elektronide koguarv ületab positiivse laenguga prootonite koguarvu. Anioonid tekivad aatomitest või molekulidest elektronide vastuvõtmise või prootonite äraandmise teel. Aniooni sümbolisse (paremale üles) märgitakse iooni laenguarv ja selle järele miinusmärk (ühelaengulise iooni puhul arvu 1 ei kirjutata), näiteks H−, O22−, SiO44−. Ioon Katioon Karbokatioon Karbanioon
Selenge aimakk

Selenge aimakk on 1. järgu haldusüksus Mongoolia põhjaosas. Selenge aimaki koduleht (mongoli keeles)
Nimelised muusikatrammid

Nimelised muusikatrammid on kaksteist Tallinna trammi, mis alates 2018. ja 2019. aastast kannavad Eesti muusikategelaste, ühe ansambli ja ühe koori nime. Tallinna Linnatranspordi AS otsustas Eesti muusikategelaste järgi nimetada kaksteist renoveeritud trammi, mis renoveeriti 2016.–2018. aastal 10,8 miljoni euro eest. Tegu on KT-6 tüüpi retrotrammidega. Ühisveondusettevõte valis nende trammide nimetamiseks muusikategelaste teema põhjusel, et selle ettevõtte arvates on just muusika toonud Eestile maailmas enim tuntust. Nimelised muusikatrammid on nimetatud isiku eesnime järgi ning iga trammi küljel on pühendus – infotahvel vastava muusikategelase lühitutvustusega. 10. september 2018 – Neeme – dirigent Neeme Järvi auks 2. november 2018 – Anne – laulja Anne Veski auks 30. november 2018 – Smilers – ansambli Smilers auks 18. jaanuar 2019 – Heino – lõõtspillimängija ja pillimeistri Heino Tartese auks 22. veebruar 2019 – Alo – helilooja Alo Mattiiseni auks 21. märts 2019 – Georg – laulja Georg Otsa auks 17. aprill 2019 – Raimond – helilooja ja muusiku Raimond Valgre auks 3. mai 2019 – Jaak – laulja Jaak Joala auks 14. mai 2019 – Peeter – dirigent Peeter Sauli auks 7. juuni 2019 – Eri – dirigent Eri Klasi auks 18. juuni 2019 – Ellerhein – (tütar)lastekoori Ellerhein auks 3. juuli 2019 – Gustav – koorijuhi ja helilooja Gustav Ernesaksa auks Nimelistes muusikatrammides on mitmel aastal korraldatud kontserte ja muusikalisi etteasteid eeskätt rahvusvahelisel muusikapäeval 1. oktoobril ja Tallinna trammi aastapäeval 24. augustil. Näiteks 2019. aasta muusikapäeval andsid neljas muusikatrammis kontserte kammerkoor Collegium Musicale, tütarlastekoor Ellerhein, ansambel Kolm Musketäri (Tõnis Sarap (laul), Silver Piiroja (laul), Kaur Pennert (klaver)) ning lõõtspillimängija Heino Tartes. Tallinnas hakkavad sõitma muusikainimeste nime kandvad retrotrammid ERR Uudised, 29.08.2018. Anne Veski sai oma trammi! Pealinn.ee, 02.11.2018. Tallinna neljas muusikatrammis kõlab elav muusika Pealinn.ee, 01.10.2019.
Lichtenwörth

Lichtenwörth on vald (Marktgemeinde) Austrias Alam-Austria liidumaal Wiener Neustadti maaringkonnas. See asub Leitha ja Warme Fischa jõgede ääres. Vallas on lasteaed-algkool, põhikool ja keskkool. Seal on ka muusikakool. Kohta on esmakordselt mainitud 1174. aastal. 12. sajandil ehitati ka vesilinnus, mis purustati 15. sajandi lõpus. 1747. aastal, Maria Theresia valitsemisajal, rajati nõelavabrik Nadelburg. Vabrikut laiendati puuvillaveskiga 19. sajandi algul. Vabrikute ümber kerkis töötajate asula. Nadelburg suleti 1930. aastal. Seal on nüüd muuseum. Lichtenwörth sai turulinnaks 1992. aastal. Lichtenworthi mäletatakse ka oma orjatöökoonduslaagri poolest Kolmanda Reichi ajal. See oli Mauthauseni koonduslaagri all-laager. Budapestist sundmarsitati peamiselt juudi naisi. Tingimused olid julmad, alatoitumuse ja tüüfuse tõttu suri üle 300 inimese. Dominic Thiem, tennisist Nadelburgi kvartal ja Püha Tereesa kirik Adlertor, üks sissepääse Nadelburgi Püha Jaagupi kihelkonnakirik Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Markt Piesting

Markt Piesting on vald (Marktgemeinde) Austrias Alam-Austria liidumaal Wiener Neustadti maaringkonnas. Starhembergi linnus Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Tereza Ramba

Tereza Ramba (neiupõlvenimega Tereza Voříšková; sündinud 29. juunil 1989 Prahas) on tšehhi filmi- ja teatrinäitleja. Lapsepõlves tantsis ta rahvatantsurühmas "Valášek". Ta on õppinud Praha konservatooriumis muusika ja näitekunsti erialal. Pärast konservatooriumi lõpetamist oli ta aastaid teatri Divadlo Komedie näitleja. Esimene filmiroll oli Tereza Rambal juba gümnaasiumiõpilasena 2006. aastal. Ta on mänginud rohkem kui kolmekümnes filmis ja teleseriaalis. Ta valdab vabalt inglise keelt ja on osalenud ka mitmetes välismaa seriaalides. 2019. aastal sai ta filmiauhinna Tšehhi lõvi parima naispeaosa kategoorias. Alates 2019. aastast on ta abielus tantsija Matyáš Rambaga. Neil on kaks last. Tereza Ramba Filmová databáze online FDb.cz. Vaadatud 21. aprillil 2024 Tereza Ramba Česko-Slovenská filmová databáze. Vaadatud 21. aprillil 2024 Tereza Ramba Osobnosti. Vaadatud 21. aprillil 2024 Tereza Ramba Český lev. Vaadatud 21. aprillil 2024 Tereza Ramba - česká herečka Extra. Vaadatud 21. aprillil 2024 Tereza Ramba andmekogus IMDb (inglise)
Adrian (eesnimi)

Adrian on mehenimi. Eestis on Adrian 2024. aasta 1. jaanuari seisuga eesnimeks 425 mehel ja alla viiel naisel. 2023. aastal oli Adrian nimeks 397 mehel. Adrian on populaarsuselt 320. mehenimi ja 12846. naisenimi. Vanim Adrian on vanuserühmas 75–79, noorim vanuserühmas 0–4. Adrian on keskmiselt 11 aasta vanune (mediaanvanus on 9). Kõige populaarsem on eesnimi Adrian vanuserühmas 0–4, kus neid on 10 000 elaniku kohta 16,49. Kõige rohkem on eesnimega Adrian sündinuid mais, kokku 45. Kõige populaarsem on eesnimi Adrian Harju maakonnas, kus neid on maakonna 10 000 elaniku kohta 3,54. Adrian Gaxha Adrian Goldsworthy Adrian Hasler Adrian Kempe Adrian Lulgjuraj Adrian Mariappa Adrian Moore Adrian Mutu Adrian Năstase Adrian Newey Adrian Smith Adrian Sutil Adrian Torck Adrian Virginius Adrian Virginius vanem Adrian statistikaameti andmebaasis "Eesnime Adrian statistika". www.stat.ee. Vaadatud 21. aprillil 2024.
Klassikokkutulek 2. Pulmad ja matused

"Klassikokkutulek 2. Pulmad ja matused" on 2018. aasta veebruaris esilinastunud Eesti mängufilm. Põhineb mängufilmil "Klassefesten 2: Begravelsen" (2014, Nordisk Film) ning on järg Eesti filmile "Klassikokkutulek". See on menuka hittkomöödia musta huumoriga järjefilm. "Klassikokkutulek 2" toob ekraanile tagasi kolm kooliaegset sõpra – rokkstaar Toomase, tossikese abielumehe Mardi ning poissmees Andrese. Kuigi tujukad mehepojad on keskeakriisiga leppinud, kestab nende jaoks kirgede torm elumere lainetel jätkuvalt hoogsalt. Unustamatust klassikokkutulekust on hulk aega möödas ja elurõõmsate sõprade elus puhuvad uued tuuled. Kuum rokkstaar Toomas on lõpuks otsustanud naise võtta, aga kuidas hoida oma staariseksapiili, kui meedia tõmbab sinu uuele plaadile vett peale? Mardi abielus on suured jamad, aga kuidas eluga edasi minna, kui avastad, et kaasa on patustanud? Andres on naissoole sõja kuulutanud ja hakanud põhimõtteliseks poissmeheks, sest kuidas end pärast arvukaid äraütlemisi vastassoole ihaldusväärseks muuta? Mehed plaanivad korraldada unustamatu poissmeesteõhtu, aga satuvad ootamatult hoopis matustele. Filmi 20 päeva kestnud võtteperiood toimus põhiosas Saaremaal, lisaks filmiti ka Tallinnas ja Kose vallas, kokku 30 erinevas asukohas. Võtetel osales ligi 200 statisti. Mart – Mait Malmsten Andres – Ago Anderson Toomas – Henry Kõrvits Gitte – Tatjana Mihhailova-Saar Tõnn – Indrek Ojari Hanna – Ingrid Margus Juta – Maarja Jakobson Joonas – Franz Malmsten juunior Tiina – Grete Konksi Marleen – Harriet Toompere Tõnni ema – Külliki Saldre onu Peep – Peeter Jürgens tädi Kristel – Anne Paluver Hanna isa – Olav Osolin raadiosaate juht – Eeva Esse kiirkohtingu juht – Anu Välba ettekandja – Laura Nõlvak kiirabiarst – Merle Jääger strippar – Mariann Treimann pastor – Britta Soll DJ – Stig Rästa hauakaevaja – Kristel Aaslaid kopterimees – Martin Algus paaripanija – Kristjan Jõekalda ja teised. kinos: 12.02.2018, kino Kuressaare Linnateater kinos: 13.02.2018, kino Coca-Cola Plaza, Tallinn avanädalavahetusel oli filmil kinodes 49 432 vaatajat esimese 10 päevaga käis kinodes üle 85 000 vaataja ning filmi kassa oli üle 500 000 euro esimese 4 nädalaga oli filmil 128 480 vaatajat 2,5 kuuga sai film 146 385 vaatajat Komöödiafilmi "Klassikokkutulek" teise osa võtted said läbi. menu.err.ee, 10.08.2017. "Klassikokkutulek 2" on toonud 10 päevaga kinodesse üle 85 000 vaataja. kultuur.postimees.ee, 26.02.2018. "Klassikokkutulek 2. Pulmad ja Matused", esilinastused. Eesti filmi andmebaas, vaadatud 21. aprill 2024. "Klassikokkutulek 2. Pulmad ja Matused". Videoklipp. "Klassikokkutulek 2. Pulmad ja Matused". IMDb. Komöödiafilmi "Klassikokkutulek" teise osa võtted said läbi. menu.err.ee, 10. august 2017. Ülipopulaarne "Klassikokkutulek 2" purustas avanädalavahetuse rekordi!. Eesti Filmi Instituut, 19. veebruar 2018. Hendrik Alla. "Klassikokkutulek 2": naerame neid nalju jälle. Postimees, 21. aprill 2018.
Andres Petrov

Andres Petrov (sündinud 15. oktoobril 1996) on Eesti snuukrimängija. Andres Petrov on mitmekordne Eesti meister (2013, 2014, 2015, 2016, 2017, 2018, 2019, 2020, 2021) ja ühekordne Euroopa meister (2022). ERR (17. juuni 2022). "Andres Petrov tuli snuukris Euroopa meistriks". ERR. Vaadatud 21. aprillil 2024. Andres Petrov World Snooker Tour Andres Petrov Snooker.org Andres Petrov Cue Tracker
Suden uni

Suden uni (“Hundi unenägu”) on soome folk-metal bändi Moonsorrow täispikkuses debüütalbum, mis salvestati 2000. aasta algul, esmakordselt anti välja 2001. aastal ning uuesti 2003. aastal uue albumikaane, uue laulu ning DVD-ga nende kontsertetteastest Tuska vabaõhufestivalil. Viimane laul on Rootsi rahvalaulu “Kom nu gubbar” cover, millele on otsetõlkes kirjutatud soomekeelsed sõnad ning see salvestati samal ajal koos albumiga “Kivenkantaja” 2002. aasta sügisel. Laulu lõppu on taustaks lisatud joomapeo helid, kus keegi kas soovib mõdu juurde, uriseb või peeretab.
Voimasta ja kunniasta

Voimasta ja kunniasta (“Jõust ja aust”) on soome folk-metal bändi Moonsorrowi teine täispikkuses album, mis anti välja 26. novembril 2001 koostöös plaadifirmaga Spinefarm Records. Album koosneb kuuest laulust, millest esimene on instrumentaalne. Laulud räägivad aust, julgusest, reetmisest ning vaenlase vastu seismisest. “Tyven” on instrumentaalpala, mille põhimeloodiat kasutatakse ka laulus “Sankarihauta” ning seda on õrnalt kuulda “Sankaritarina” lõpus. Laulus “Sankarihauta” räägitakse, kuidas kohalik sõjamees saabus julma laastamise keskele tema rahulikus kodukülas. Sõdur kogub vähesed võitlusvõimelised mehed kokku ning suure vaeva ja pealehakkamisega sunnib vaenlase taganema, tänu millele saab ta suure au osaliseks. “Kylän päässä” räägib sõjajumala kaksikpoegadest, kelle ambitsioonid saada vägevateks sõdalasteks varjutavad kõik muu, mis elus vajalik on. “Hiidenpelto” keskmes on sõdur, kes varanduse eest reetis oma koduküla vaenlasele ning ei leia pelgupaika südametunnistuse eest. “Aurinko ja kuu” peategelane on üks kaksikpoegadest, kes minavormis räägib tema aastatepikkustest seiklustest eemal tsivilisatsioonist. “Sankaritarina” on albumi viimane ning pikim ballaad 13-minutilise kestusega ning selle moraali saab kokku võtta mõttega, et häid tegusid korda saatnud isikut peetakse alati meeles. Alguses mängitakse põhimeloodiat (mis loo lõpu poole kordub) erinevate instrumentidega ning siis tsiteeritakse Hávámáli 76. ja 77. stroofi: “Surevad veised, sureb pere, samamoodi sured ka ise; Kuid nimi ei kunagi sure, sellel, kes head on korda saatnud. Surevad veised, sureb pere, samamoodi sured sa ise; ühte tean, mis ei sure; manalasse läinu kuulsus.” Loo keskmes on lugupeetud sõdalane, kes on matuste ja peiede ootel. Sõdalane saadetakse teispoolsusse rikkaliku kaasavaraga põleval laeval (albumikaanel kujutatakse antud stseeni visuaalselt). Elama jäänud sõbrad ja verevennad lubavad teda meeles hoida ning jätavad hüvasti, kuniks nad jälle kohtuvad. Tavaliselt esitab Moonsorrow antud laulu kontserdi lõpus ning laulja Ville Sorvali pühendab selle kõigile, kes on kontserdile tulnud ning palub kaasa laulda.
Bajanhongori aimakk

Bajanhongori aimakk on 1. järgu haldusüksus Mongoolias. Aimaki koduleht (mongoli keeles)
Matzendorf-Hölles

Matzendorf-Hölles on vald (Gemeinde) Austrias Alam-Austria liidumaal Wiener Neustadti maaringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Miesenbach

Miesenbach on vald (Gemeinde) Austrias Alam-Austria liidumaal Wiener Neustadti maaringkonnas Dürre Wandi mäeharja lähedal. Friedrich Gauermann (1807–1862), biidermeieri maalikunstnik Walther Sohm (1909–2001), kohalik ajaloolane ja murdeuurija Clemens Martin Auer (* 1957), poliitik (Austria Rahvapartei) Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Muggendorf

Muggendorf on vald (Gemeinde) Austrias Alam-Austria liidumaal Wiener Neustadti maaringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Arhangaj aimakk

Arhangaj aimakk on 1. järgu haldusüksus Mongoolias.
Sõjavangilaager nr. 206

Sõjavangilaager nr. 206 Narvas oli Eesti NSV Siseasjade Rahvakomissariaadi Sõjavangide ja interneeritute osakonna halduses olnud Teise maailmasõja Saksa sõjavangide kinnipidamis- ja töölaager Eestis. Sõjavangide kinnipidamislaager tegutses 1945. aastal ja seejärel viidi laagrijaoskonna nr. 1 vangid, Tallinnas asunud sõjavangilaagriga nr. 392 4. laagrijaoskonnana, selle sõjavangilaagriga ja laagrijaoskonna nr. 2 vangid, Leningradi oblastis asunud sõjavangilaagrisse nr. 393. Sõjavangilaager nr. 206 asus Narvas Narva jõe kaldal, endistes Kreenholmi Manufaktuuri puuvillaaitades. Vangilaager koosnes kahest tegutsenud ja ühe kavandatud laagrijaoskonnast Laager nr. 206 moodustati NSV Liidu siseasjade rahvakomissari 15. märtsi 1945. a. käskkirja nr. 00228 alusel ning likvideeriti 12. detsembri 1945. a. käskkirjaga nr. 001193. Sõjavangilaagrist nr. 206 käis ühtekokku läbi 5009 Saksa ja Austria päritolu sõjavangi, laagris surnud maeti Siivertsi Pauli kalmistule ja Ivangorodi. Laager asus Narva jõe vasakkaldal, Kreenholmi Manufaktuuri endistes vabrikuaitades. Laagrijaoskonna tsoon oli piiratud kahekordse okastraadiga, mille kõrgus oli 3 m. Lisaks sellele oli 1945. aastal olemas väline ja sisemine keeluriba kõrgusega 1 m. Kuus vahitorni. Piki okastraati oli seatud elektrivalgustus ning paigaldatud 16 laternat. Laagrijaoskonna tsoonis oli 1945. aastal kaks kivist hoonet. 1. hoones on 9 sektsiooni – 400 ruutmeetrit. 1. ja 6. sektsioon oli kasutusel köögiplokkidena. 2. sektsiooni kasutati saunana. Sektsioonides 3, 4, 5, 7, 8 ja 9 asusid sõjavangide ühiselamud. 2. hoones oli 12 sektsiooni, igaühe pindalaks 300 ruutmeetrit. Esimene sektsioon oli kasutusel sepa- ja lukksepatöökojana. Ühes sektsioonis oli õmblus- ja kingsepatöökojad ning veel üht sektsiooni kasutati tisleritöökojana. Viis sektsiooni oli täielikult kohandatud kasutamiseks sõjavangide ühiselamutena. Pärast sõjavangilaagri likvideerimist kastutati hooneid veel kuni 1955. aastani kinnipidamiskohtadena. Sutthoffi park, Siivertsi kalmistu Mihhail Hodjakov, Välismaalastest sõjavangid Kreenholmi puuvillaladudes 1945. aasta, Tuna 3/2013 Sõjavangilaager nr. 206 kultuurimälestiste riiklikus registris 14 лет лагерей в «красных амбарах» Кренгольма. http://www.gazeta.ee/ Jüri Tõnisson, Vangilaagri-elust Kreenholmi puuvillaaitades, Kultuur ja Elu 2/2014 14 лет лагерей в «красных амбарах» Кренгольма, http://www.gazeta.ee/
Bajan-Ölgij aimakk

Bajan-Ölgij aimakk on 1. järgu haldusüksus Mongoolias. Aimaki koduleht (mongoli keeles)
Kõbjuki-peenpoorik

Kõbjuki-peenpoorik (Skeletocutis carneogrisea) on peenpooriku perekonda kuuluv seeneliik. Seen kasvab kuusekõbjuki surnud viljakehadel. Kõbjuki-peenpoorik andmebaasis eElurikkus.
Mai 2024

Mai 2024, kroonika. 2024. aasta mai algas kolmapäeval ja lõppes 31 ööpäeva hiljem reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 ... 2024. aasta 10. mai bussiõnnetus Peterburis. Rootsis Malmös toimus 2024. aasta Eurovisiooni lauluvõistluse finaal, mille võitis Šveitsi esindaja Nemo lauluga "The Code". Leedus toimus presidendivalimiste esimene voor. 2024. aasta Varzaqāni kopteriõnnetus Hiina Vabariigi presidendina astus ametisse Lai Ching-te. 2024. aasta Enga maalihe
Bruno Henrique Corsini

Bruno Henrique Corsini (tuntud lihtsalt kui Bruno Henrique; sündinud 21. oktoobril 1989 Apucaranas) on Brasiilia jalgpallur, kes mängib keskpoolkaitsjana Brasiilia kõrgliigaklubis Internacional. Ta sündis Paraná osariigis ning mängis klubikarjääri alguses koduosariigi klubides Iraty ja Londrina. 2013. aasta juulis läks ta kuni aasta lõpuni Londrinast laenule Brasiilia kõrgliigaklubisse Portuguesa. Brasiilia kõrgliigas debüteeris ta üheksa päeva hiljem mängus Goiási vastu ning lõi esimese värava sama aasta 1. augustil Criciúma vastu. 29 mänguga lõi ta sel hooajal Brasiilia kõrgliigas neli väravat. 2014. aasta jaanuaris sõlmis ta lepingu Brasiilia kõrgliigaklubiga Corinthians. 2015. aastal tuli ta Corinthiansega Brasiilia meistriks. 2016. aasta augustis sõlmis ta nelja-aastase lepingu Itaalia kõrgliigaklubiga Palermo. Seal mängis Henrique vaid ühe hooaja, kuna Palermo langes hooajal 2016/17 järel kõrgliigast välja. 2017. aasta juunis naasis Henrique Brasiilia kõrgliigasse, kui sõlmis lepingu Palmeirasega. 2018. aastal tuli ta Palmeirasega Brasiilia meistriks. Samal aastal lõi ta Brasiilia kõrgliigas üheksa väravat ning valiti liigahooaja sümboolsesse koosseisu. Aastatel 2020–2023 mängis Henrique Saudi Araabia kõrgliigaklubis Al-Ittihad. 2023. aasta juulis naasis Henrique taas Brasiilia kõrgliigasse, kui sõlmis kuni 2025. aasta lõpuni kehtiva lepingu Internacionaliga. Corinthians Campeonato Brasileiro Série A: 2015 Palmeiras Campeonato Brasileiro Série A: 2018 Campeonato Paulista: 2020 Al-Ittihad Saudi Professional League: 2022–23 Saudi Super Cup: 2022 "Bruno Corsini acerta com a Portuguesa" (Brasiilia portugali). Associação Portuguesa de Desportos. 12. juuli 2013. Originaali arhiivikoopia seisuga 13. juuli 2013. Vaadatud 11. juulil 2023. "Londrina anuncia venda do volante Bruno Henrique ao Corinthians" (Brasiilia portugali). ESPN Brasil. 9. jaanuar 2014. Originaali arhiivikoopia seisuga 11. juuli 2023. Vaadatud 11. juulil 2023. "Bruno Henrique e' del Palermo" (itaalia). U.S. Città di Palermo. Originaali arhiivikoopia seisuga 1. september 2016. Vaadatud 30. augustil 2016. "Bruno Henrique assina até 2020 e é o novo reforço do Palmeiras" (Brasiilia portugali). Sociedade Esportiva Palmeiras. 15. juuni 2017. Vaadatud 11. juulil 2023. "Inter anuncia a contratação de Bruno Henrique, ex-Corinthians e Palmeiras". ge.globo.com. 19.7.2023. Vaadatud 22.4.2024
Satelliitmõõdistamine

Satelliitmõõdistamine on üks kaugseire vorme, kus geopositsioneerimise andmeid kogutakse Maa orbiidil olevate tehiskaaslaste ehk satelliitide abil. Näiteks põhineb GPS-i töö satelliitmõõdistamisel saadud andmetel. Satelliidiga kogutakse kiiresti ja tõhusalt teavet Maa ja seda ümbritseva atmosfääri kohta. Tulemuste põhjal on võimalik vaadelda maapinna tunnuseid, reljeefe ja erinevaid objekte, näiteks hooneid, mägesid, põlde jms. Satelliit on varustatud sensorite, optilise kaamera ja spektromeetriga. Satelliit kiirgab elektromagnetlaineid, mis peegelduvad maapinnalt tagasi, luues reljeefse pinna pildi. Satelliitmõõdistamiseks on kolm meetodit: Maalt kosmosesse – kosmose vaatlemine maapealsete seadmetega; kosmosest Maale – Maa vaatlemine satelliidilt; kosmosest kosmosesse – satelliitide omavaheline jälgimine. Satelliitmõõdistamist rakendatakse paljudes valdkondades, mis hõlmavad suuri maa-alasid, näiteks kartograafias, põllumajanduses, geoloogias, geodeesias ja infrastruktuuri arendamises. Kartograafias koostatakse satelliitpiltide abil kaarte maapinna tunnuste, taimkatte ja maakasutuse kohta. Põllumajanduses võimaldab satelliitmõõdistamine hinnata maaressursse metsaraiete tagajärjel ning analüüsida veekogude seisundit. Satelliitmõõdistamise abil saab jälgida keskkonnaseisundit ning prognoosida loodusõnnetusi, nt üleujutusi ja maavärinaid. Satelliitmõõdistamine sai alguse 1957. aastal, kui orbiidile saadeti esimene Maa tehiskaaslane Sputnik 1. Satelliit Landsat 1 (1972. a) oli aga esimene vaatlussatelliit, mille eesmärk oli koguda teavet Maa maismaa kohta ning oli varustatud multispektraalse skanneriga (Multispectral Scanner). Esimene spetsiaalne geodeetiline satelliit oli ANNA-1B, mis kandis esimest Ameerika Ühendriikide välja töötatud SECOR instrumenti. GPS-i väljatöötamine Ameerika Ühendriikides 1980. aastatel võimaldas täpset navigeerimist ja positsioneerimist ning sai peagi geodeesia standardseks tööriistaks. Ajavahemikus 1980–2000 hakati satelliitmõõdistamist kasutama geodünaamiliste nähtuste jälgimiseks. 1990. aastatel keskenduti geodeetiliste võrkude arendamisele. Maa gravitatsioonivälja mõõtmiseks saadeti 2000. aastatel orbiidile 7 satelliiti. Ellmann, Artu; Kall, Tarmo; Kollo, Karin; Liibusk, Aive (2022). GNSS - globaalne satelliitnavigatsioonisüsteem geodeetilise täpsusega asukohamääranguks : õpik kõrgkoolidele. Tartu. ISBN 978-9916-669-73-0. "EGNOS Applications". www.euspa.europa.eu (inglise). 20. august 2011. Originaali arhiivikoopia seisuga 22. aprill 2024. Vaadatud 22. aprillil 2024. "ANNA 1A, 1B". Gunter's Space Page (inglise). Vaadatud 29. aprillil 2024. "Satellite Measurements | Encyclopedia.com". www.encyclopedia.com. Vaadatud 22. aprillil 2024.
Tamme-tubaknahkis

Tamme-tubaknahkis (Hymenochaete rubiginosa) on liik seeni taelikuliste (Hymenochaetaceae) sugukonnast, taelikulaadsete (Hymenochaetales) seltsist. Seen kasvab tammede lamatüvedel. Tamme-tubaknahkis andmebaasis eElurikkus
Elektriahelate teooria

Elektriahelate teooria tegeleb elektriahelate mudelite väljatöötamise ja kirjeldamisega. Modelleerimisel füüsikalised komponendid abstraheeritakse ja viiakse need üle idealiseeritud ahelaelementideks. Üldiselt tehakse järgmised lihtsustused: Eeldatakse, et ühendused komponentide vahel on juhtivad, s.t takistusvabad. Komponentide parameetrid aja jooksul ei muutu. Tegelikud komponendid esitatakse elektriahela elementide abil: takisti takistusega, kondensaator mahtuvusega, induktiivpool (mähis) Induktiivsusega. elektritoiteallikad asendatakse ideaalsete pinge- või vooluallikatega koos nende sisetakistusega. Reaalselt eksisteerivast komponentide ühendusest saadakse niiviisi idealiseeritud ahela mudel, mis on moodustatud kaks-| ja neliklemmidest. Sellist ahelamudelit saab seejärel analüüsida süsteemiteooria meetodite abil. Püsipingeallikas Püsivooluallikas Nortoni teoreem Thevenini teoreem
Capitotricha bicolor

Capitotricha bicolor on seltsi tiksikulaadsed kuuluv seente liik. Capitotricha bicolor andmebaasis eElurikkus.